เรื่องร้องเรียน (ท่อระบายน้ำ,ร้องเรียน,น้ำท่วม) วันที่ 2023-10-10 07:55:40 — แขวงคลองชักพระ เขตตลิ่งชัน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042918 

ขอให้ตรวจสอบและแก้ไขปัญหาการถมที่ดินสูงกว่าพื้นถนน บริเวณ ที่ดินริมถนนพุทธมณฑลสาย 1 อยู่ระหว่างแยก38 และแยก40 แขวงฉิมพลี เขตตลิ่งชัน กรุงเทพมหานคร จุดสังเกต จะอยู่ห่างจากด้านหลังศาลตลิ่งชัน ระยะทางประมาณ 500 เมตร เนื่องจากในพื้นที่ดังกล่าวเป็นที่ดินว่างเปล่าที่ทางเจ้าของที่ดิน (ไม่ทราบรายละเอียดของเจ้าของที่ดิน) กำลังดำเนินการปรับปรุงพื้นที่ โดยการนำรถแทรกเตอร์มาทำการถมดินให้สูงกว่าพื้นถนน สูงประมาณ 50 เซนติเมตร ทำให้เวลาที่ฝนตกจะเกิดการไหลของดิน-โคลน ลงสู่ท่อระบายน้ำ ก่อให้เกิดการอุดตัน น้ำท่วมขัง และดิน-โคลนไหลเข้าสู่บ้านเรือนของประชาชนที่อยู่ใกล้เคียงด้วย ในแต่ละครั้งจะมีการเริ่มถมดิน ตั้งแต่เวลาประมาณ 08.30-18.00 น. จะเข้าดำเนินการเป็นช่วงๆ ส่วนใหญ่จะเป็นวันอาทิตย์ (ไม่สามารถระบุวันอื่นๆ ที่ชัดเจนได้) จากกรณีดังกล่าวทำให้ผู้ร้องและประชาชนที่อาศัยอยู่ใกล้เคียงได้รับความเดือดร้อนเป็นอย่างมาก เพราะเมื่อดิน-โคลนเข้าไปอุดตันในท่อระบายน้ำ น้ำก็ท่วมขัง และไหลเข้าสู่บ้านเรือนประชาชน ประสบปัญหามาเป็นระยะเวลาประมาณ 1 เดือน เบื้องต้นผู้ร้องเคยแจ้งเรื่องไปยังสำนักงานตลิ่งชัน , กรุงเทพมหานคร หมายเลขสายด่วน 1555 และกรุงเทพมหานคร ผ่านทางแอปพลิเคชัน Line : @TraffyFondue แล้ว ล่าสุดวันที่ 9 ตุลาคม 2566 ตั้งแต่เวลาประมาณ 09.00-18.00 น. ทางเจ้าของที่ดินก็มีคำสั่งให้ผู้รับเหมานำดินเข้ามาถมที่ดินให้สูงขึ้นไปอีก จึงประสงค์ให้หน่วยงานที่เกี่ยวข้องดำเนินการตรวจสอบและแก้ไขปัญหาในกรณีดังกล่าว เพื่อเป็นการบรรเทาความเดือดร้อนให้แก่ประชาชนต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata